Astyanax

Astyanax (Ἀστυάναξ = "urbis dominus", ita a Troianis appellatus quia solus Hector Ilium tuebaturVI.402-3ː αὐτὰρ οἱ ἄλλοι //
Ἀστυάνακτ’· οἶος γὰρ ἐρύετο Ἴλιον Ἕκτωρ.) vel Scamandrios (ΣκαμάνδριοςIlias VI.402. Cf. Plato, Cratylus 392-3 qui tantum iocatur, nihil serii addit., Σκάμανδρος ab ipso patre appellatus) in mythologia Graeca est filius Hectoris et Andromaches coniugis eius. Una e lepidissimis scaenis Iliadis exeunte carmine sexto Astyanactem patris ad proelium properantis  galeam cristamque reformidantem et lacrimantem ostenditː tunc pater abiecta galea puerum manibus sustulit et osculatus estIacoba de Romilly, Pourquoi la Grèce?, France Loisirs, 1993ː 31-2.. Troia capta a Graecis victoribus, adhuc filium Hectoris timentibus ne olim bellum renovaret, ex altissima turre praecipitatus est. Quod horrendum fatum et EuripidesTroades 713-89. et SenecaTroades in scaenam protulerunt. Aetate moderna et Maphaeus Vegius de Astyanacte poema conscripsit.

 Notae 

 Fontes 
 Euripides, Troades 713-789 et 1133sqq.
Ilias VI.399-404 et 466-484 necnon XXII.484-515 et XXIV.726-739.
 Seneca, Troades

 Plura legere si cupis 
Pascale Brillet-Dubois, "Astyanax et les orphelins de guerre athéniens. Critique de l’idéologie de la cité dans les Troyennes d’Euripide", Revue des études grecques, 2010ː 29-50.
M. Dyson et K. H. Lee, "The Funeral of Astyanax in Euripides' Troades", The Journal of Hellenic Studies, 2000ː 17-33
Louis H. Feldman, "Ascanius and Astyanax: A Comparative Study of Virgil and Homer", The Classical Journal, 1958ː 361-366 

Categoria:Heroes Belli Troiani